Beverly Hills 90210

Beverly Hills 90210 je americký televízny seriál natáčaný v rokoch 19902000. Bol vytvorený dvojicou producentov - Aaronom Spellingom a Darrenom Strarom. Príbeh rozpráva o živote partie mladých ľudí zo známeho mesta Beverly Hills pri Los Angeles.

Rodina Walshových sa presťahuje z Minneapolis na americkom stredozápade do kalifornského Beverly Hills. Rodičia - Jim a Cindy Walshovci - sú stelesnením staromódnych predstáv a ideálov: on živí rodinu, ona sa usilovne stará o domácnosť. Ich deti, dvojčatá Brenda a Brandon, to ale majú ťažšie. Sú vytrhnutí zo svojho domáceho, trochu provinčného prostredia a snažia sa zapadnúť medzi bohatých a svetaznalých spolužiakov na West Beverly Hills High. Brenda sa najviac spriatelí s krásnou, ale namyslenou Kelly a s neistou Donnou. Postupne sa zoznamujú aj s ďalšími spolužiakmi: Steve je Kellyin arogantný bývalý priateľ a adoptívny syn televíznej hviezdy, Dylan náladový surfer, do ktorého sa zamiluje Brenda, Andrea zrejme najbystrejšie dievča v škole a nováčik David, ktorý proste len chce, aby ho každý mal rád. Spoločne prežívajú v neľahkom období dospievania priateľstvá, lásky, rozchody, sklamania a ďalšie životné situácie...

 Postavy 

 Postava Herec Sezóna Brandon Walsh Jason Priestley 1990 - 1998 Brenda Walsh Shannen Doherty 1990 - 1994 Kelly Taylor Jennie Garth 1990 - 2000 Steve Sanders Ian Ziering 1990 - 2000 Andrea Zuckerman Gabrielle Carteris 1990 - 1995 Dylan McKay Luke Perry 1990 - 1995 a 1998 - 2000 David Silver Brian Austin Green 1990 - 2000 Donna Martin Tori Spelling 1990 - 2000 Scott Scanlon Douglas Emerson 1990 - 1991 Cindy Walsh Carol Potter 1990 - 1995 Jim Walsh James Eckhouse 1990 - 1995 Nat Bussichio Joe E. Tata 1990 - 2000 Jesse Vasquez Mark Damon Espinoza 1993 - 1995 Valerie Malone Tiffani Amber Thiessenová 1994 - 1998 Ray Pruit Jamie Walters 1994 - 1995 Clare Arnold Kathleen Robertson 1994 - 1997 Carly Reynolds Hilary Swank 1997 -1998 Noah Hunter Vincent Young 1997 - 2000 Gina Kincaid Vanessa Marcil 1998 - 2000 Janet Sosna Lindsay Price 1998 - 2000 Matt Durning Daniel Cosgrove 1998 - 2000

 Externé odkazy 



 Zdroj 

Kategória:Televízne seriály USA
Kategória:Romantické televízne seriály
Kategória:Dramatické televízne seriály
Kategória:Televízne seriály z roku 1990
Kategória:Televízne seriály FOX